**Hyvät Kuuslahden koulun oppilaat ja vanhemmat**

Syyslukukausi on saatu jälleen käyntiin. Tällä hetkellä koulussamme opiskelee 47 reipasta koululaista. 1.-2. -luokassa opiskelle 19 oppilasta, 3.-4. -luokassa 15 oppilasta ja 5.-6. -luokassa 13 oppilasta. Koulun oppilasmäärä on edellistä vuotta jonkin verran pienempi, sillä edeltävää ikäluokkaa ovat olleet meidän koulumme mittapuulla tavallista suurempia. Viime keväänä yläkouluun siirtyi 18 oppilasta ja uusia oppilaita koulussamme aloitti 11 oppilasta.

Mielestäni koulussamme on moni asia hyvin. Koen vahvuudeksemme työhönsä sitoutuneen henkilökunnan, hyvän kotien ja koulun välisen yhteistyön sekä yhteisöllisen ilmapiirin. Erikseen nostan esille toimivan vanhempainyhdistyksen, jonka perustehtävänä on tukea päiväkodissa ja koulussa olevin lasten arkea. Toteutamme vuosittain useita tapahtumia ja retkiä yhteistyössä päiväkodin, koulun ja vanhempainyhdistyksen kanssa. Vanhempainyhdistyksen antama taloudellinen tuki näihin tapahtumiin ja retkiin vaatii tietenkin myös varojen keruuta. Varojen keräämiseksi olemme olleet mukana toteuttamassa vuosittain yhden tai useamman myyntitempauksen. Vanhempainyhdistyksen aktiivinen porukka on kerännyt varoja myös kioskimyyntien avulla ja järjestämällä keväisin Kuuslahden kuhinat -tapahtuman.

Laadukas ja monipuolinen perusopetus sekä yhteistyö kotien kanssa ovat kaikkein tärkeintä koulutyössä. Tämän lukuvuoden muita painopistealueita ovat:

1. **Ryhtiliike (koko kunnan yhteinen tavoite):**

Tavoitteena on, että oppilaat oppivat tiedostamaan oman vastuun ympäristön viihtyvyyden ylläpitämisessä. Jokainen koululainen ja koulun henkilökuntaan kuuluva vaikuttaa omalla käytöksellään koko kouluyhteisön sosiaaliseen ympäristöön.

Tunnetiloja konkretisoidaan toteuttamalla monialaisen oppimiskokonaisuuden (3 pv) teeman ympärille. Näiden päivien aikana pohdimme oppilaslähtöisesti yhteistä viihtyvyyttä parantavia toimintatapoja, teemme niihin liittyviä videoita ja kuvallisia ohjeita.

1. **Ympäristöä tukevat valinnat ja kestävä elämäntapa**

Tavoitteena on luoda pysyvät toimintatavat kierrätykseen. Tutustumme myös ympäristön hyvinvointia tukeviin toimintatapoihin ja opiskelemme oppilaiden energiatietoisuutta lisääviä aihealueita ikätaso huomioiden.

Konkreettisena toimintona hankimme koululle asianmukaiset keräysastiat esimerkiksi lasille, metalleille ja paristoille. Toteutamme myös monialaisen oppimiskokonaisuuden (2pv) aiheen ympärille kevätlukukauden aikana.

1. **Oppilaiden osallistamisen tehostaminen**

Jokainen koulun oppilas pääsee vaikuttamaan lukuvuoden aikana järjestettävien tapahtumien ja yhteisten toimintatapojen suunnitteluun.

Oppilaskunnan hallituksessa olevien oppilaiden roolia oman luokan asioiden edustajana tehostetaan. Samalla kuitenkin huolehdimme, että kaikki oppilaat pääsevät luokissa vaikuttamaan asioihin, joita oppilaskunnan hallituksen kokouksissa käsitellään.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\BMFMS8SK\MC900232067[1].wmf]()![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\XUO0QFQY\MC900232524[1].wmf]()

**Mukavaa ja turvallista kouluvuotta kaikille!**

Kuuslahden koululla 18.9.2023

Olli Airaksinen

rehtori

**KUUSLAHDEN KOULUN LUKUVUOSI 2023-2024**

**HENKILÖKUNTA**

**Rehtori** Olli Airaksinen 5.-6. lk.

 olli.airaksinen@siilinjarvi.fi

 044 7401347

**Opettajat**  Anne Holopainen 1.-2. lk.

 anne.holopainen@siilinjarvi.fi

 Kirsi Tavasti 3.-4. lk.

 kirsi.tavasti@siilinjarvi.fi

 Heidi Penttinen Ruotsi (6.lk)

heidi.penttinen@siilinjarvi.fi

**Erityisopettaja** Tuula Pajula

tuula.pajula@siilinjarvi.fi

 044 740 1806

**Kuraattori** Anna-Maria Niskanen

 anna-maria.niskanen,@pshyvinvointialue.fi

 044 740 1358

**Psykologi** Tällä hetkellä käytössä konsultoiva psykologi

 Ota tarvittaessa yhteyttä omaan opettajaan

**Terveydenhoitaja** Sari Tirkkonen (10.10. alkaen)

 sari.tirkkonen@pshyvinvointialue.fi

 044 748 2559

**Koulunkäynnin** Meri Asikainen

**ohjaajat** Iida Airaksinen (1.1.2024 alkaen Maari Jauhiainen)

**Keittiö ja siivous** Anna Kuikka

 044 740 1592

,

**Kiinteistönhuolto** Mika Savolainen

 044 740 1532

Puhelinnumero koululle 044 740 1346

IP-kerhon puhelinnumero 044 740 1342

Paras aika yhteydenottoihin ovat välitunnit.

Välituntien ajat ovat : 9.15-9.30

 11.15-11.45

 12.30-12.45

 13.30-13.45

**OPPILASMÄÄRÄT**

|  |  |  |  |  |
| --- | --- | --- | --- | --- |
| luokka-aste | tytöt | pojat | yhteensä | luokassa yhteensä |
| 1. | 5 | 6 | 11 | 1-2 luokassa oppilaita 19 |
| 2. | 3 | 5 | 8 |
| 3. | 3 | 5 | 7 | 3 luokassa oppilaita 15 |
| 4. | 2 | 5 | 7 |
| 5. | 3 | 2 | 5 | 5-6 luokassa oppilaita 13 |
| 6. | 6 | 2 | 8 |
| yht. | 22 | 25 | 47 | Koulun oppilasmäärä 47 |

**JÄRJESTYSSÄÄNNÖT**

Kuuslahden koulun johtokunta hyväksyi uudet järjestyssäännöt syksyllä 2015. Järjestyssäännöt valmisteltiin yhteistyössä koulun henkilökunnan ja oppilaiden kanssa. Syksyllä 2016 järjestyssääntöjä päivitettiin opetushallituksen ohjeistuksien mukaisiksi ja samalla niitä yhtenäistettiin Siilinjärven kunnan eri koulujen kesken.

**KUUSLAHDEN KOULUN JÄRJESTYSSÄÄNNÖT**

**NÄMÄ MUISTAN AINA**

* Käyttäydyn kaikkia kohtaan ystävällisesti ja kohteliaasti enkä kiusaa ketään.
* En kiroile.
* Pidän hyvää huolta yhteisistä välineistä, siivoan omat jälkeni sekä ilmoitan aiheutuneista vahingoista opettajalle.
* Pukeudun asiallisesti ja koulutyöhön tarkoituksenmukaisella tavalla.
* En saa julkaista toisesta otettua kuvaa tai videota ilman tämän lupaa missään julkisessa paikassa.
* En tuo kouluun kiellettyjä, vaarallisia tai koulutyössä tarpeettomia esineitä tai aineita.

**OPPITUNNIT SUJUVAT KUN**

* Tulen ajoissa tunnille.
* Olen tehnyt kotitehtäväni.
* Kuuntelen opettajaa.
* Keskityn omaan työhöni.
* Viittaan jos on asiaa tai kysyttävää.
* **![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900198134[1].wmf]()**Kannan vastuun työskentelystäni kaikissa oppimistilanteissa, esimerkiksi ryhmätöissä, projekteissa sekä itsenäisessä työskentelyssä.
* Käytän mobiililaitteita vain opettajan luvalla.

**VÄLITUNNILLA**

* Menen viivyttelemättä ulos.
* Otan kaikki mukaan peleihin ja leikkeihin, sekä toimin reilusti.
* Pysyn koulun alueella.

**RUOKARAUHA ALKAA JONOSSA**

* Arvostan ruokaa, maistan kaikkea ja otan sen verran kuin jaksan syödä.
* Noudatan ruokailussa hyviä tapoja.
* Palautan ruokailuvälineet siististi.
* Kiitän!

**KOULUMATKAKIN ON KOULUA**

* Kuljen koulumatkan noudattaen liikennesääntöjä ja hyviä tapoja.
* Taksissa käytän turvavyötä.
* Pyöräillessä käytän kypärää ja kiinnitän leukahihnan.

**JOS RIKON SÄÄNTÖJÄ, SIITÄ VOI OLLA SEURAAMUKSIA**

* Näiden sääntöjen rikkominen voi johtaa opetussuunnitelmassa ja laissa säädettyihin kurinpito- ja ojentamistoimiin.
* Kotitehtävänsä tekemättä jättänyt oppilas voidaan määrätä koulupäivän jälkeen suorittamaan tehtäviään.
* Opettaja voi ottaa häiritsevät tai vaaralliset esineet tai aineet tarvittaessa haltuunsa.

Nämä järjestyssäännöt ovat voimassa kaikessa koulun toiminnassa, myös kerhossa, retkillä ja leirikoulussa.

**TURVALLISEEN KOULUNKÄYNTIIN LIITTYVÄT SUUNNITELMAT**

Oppilaiden turvalliseen koulunkäyntiin liittyvät suunnitelmat on päivitetty lukuvuoden 2023-2024 alkaessa. Nämä suunnitelmat ovat *Suunnitelma oppilaiden suojaamiseksi väkivallalta, kiusaamiselta ja häirinnältä Siilinjärven peruskouluissa* sekä *Kasvatuskeskustelut ja kurinpidollisten keinojen käyttö Kuuslahden koulussa.* Suunnitelmat ovat julkisia ja luettavissa koulun peda.net sivuilta. Koulun peda.net sivuilta löytyy myös kaikissa Siilinjärven peruskouluissa voimassa olevat ohjeet sekä lomakkeet kiusaamisen ja ristiriitatilanteiden selvittelyyn sekä kesällä 2023 sivistyslautakunnan hyväksymä koululäsnäolon käsikirja.

**KODIN JA KOULUN VÄLINEN YHTEISTYÖ JA TIEDOTTAMINEN**

Kodin ja koulun välisessä yhteistyössä ensisijainen tiedottamisen kanava on wilma. Wilma-viestien lisäksi on joissain tapauksissa tarpeellista keskustella asiasta soittamalla. Huoltajat ovat myös tervetulleita koululle keskustelemaan oppilaan asioista opettajan kanssa.

Kotien ja koulun välistä yhteistyötä ovat syyslukukauden alkupuolella järjestettävä huoltajien ilta. Myös lukuvuoden aikana järjestettävät juhlat ja erilaiset tapahtumat kuuluvat osana kotien kanssa tehtävään yhteistyöhön.

Huoltajia tiedotetaan koulun tapahtumista Kuuslahden kuulumiset -tiedotuslehtisellä, joka lähetetään jokaiseen kotiin kuukauden ensimmäisten päivien aikana. Tiedote kannattaa laittaa kotona seinälle tai jääkaapin oveen, sillä siihen on koottu esimerkiksi tulevan kuukauden tärkeät päivät -osio.

Myös koulun peda.net sivuilta löytyy ajankohtaista tietoa koulun asioista. Sähköinen kalenteri päivittyy sitä mukaa, kun tulevat tapahtumat ovat tiedossa. Myös tiedotuslehtisen asiat päivittyvät kuukausittain peda.net sivuille ja rehtorin palsta -välilehdeltä löytyy kuukausitiedote kokonaisuudessaan sähköisessä muodossa.

**POISSAOLOISTA ILMOITTAMINEN**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900430127[1].wmf]()Oppilaan sairastuessa **huoltajan tulee ilmoittaa kouluun** oppilaan poissaolosta **ensimmäisenä poissaoloaamuna** ja sopia opettajan kanssa esimerkiksi kotiläksyjen hoidosta.

Mikäli lapsi on muun syyn esimerkiksi matkan vuoksi poissa vähintään yhden koulupäivän, huoltajan tulee anoa lomaa wilmassa olevalla anomuksella. Loma-anomus löytyy wilmasta Hakemukset ja päätökset -välilehdeltä, josta valitaan kohta: Tee uusi hakemus. Loman edellytyksenä on, että oppilas hoitaa vastaavat koulutehtävät itsenäisesti. Loman myöntää poissaolon pituudesta riippuen oma opettaja (1-3 päivää) tai rehtori (yli 3 päivää).

**KOULUKULJETUKSET**

Kunta järjestää perusopetuksen 32§:n sekä sivistyslautakunnan ohjeiden mukaan kuljetuksen sitä tarvitseville oppilaille. Lukuvuoden 2023-2024 aikana kuljetus järjestetään Kangaslammin taksitaidon autoilla.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900334616[1].wmf]()Koulukyyditystä käyttävien oppilaiden **huoltajan tulee ilmoittaa suoraan taksille** oppilaan poissaolosta. Mikäli oppilas ei käytä koulun jälkeen kyyditystä, oppilaan tulee itse ilmoittaa taksille, että ei tule kyytiin.

Taksikuljetuksessa kulkevat vain ne oppilaat, joille maksuton koulukuljetus on myönnetty. Kavereita ei voi ottaa kyytiin koulutaksiin istumapaikkojen rajallisen määrän vuoksi. Huoltajilla on mahdollisuus halutessaan tehdä sopimus liikennöitsijän kanssa säännöllisestä koulukuljetuksesta (koulutaksilla) oppilaalle, jolla ei ole oikeutta maksuttomaan koulukuljetukseen. Sopimus tehdään sovitulle ajanjaksolle, oppilas merkitään kuljetusaikatauluun ja kuljetuksesta veloitetaan lasten bussilipun hinta. Tällainen järjestely on käytössä, jos samasta osoitteesta on järjestetty kuljetus sisarukselle.

Kuljetusasioissa yhteyshenkilöitä ovat:
Olli Airaksinen, rehtori: p. 044 740 1347
Olga Hintzell, hallintosihteeri / koulutoimisto: 044 740 130

Taksi KLT1 (koulukuljetus pääsääntöisesti): 040 187 8296
Taksi KLT2 (koulukuljetus tilapäisesti): 040 187 8449

**Kangaslammin taksitaito Oy**

Liikennöintivastaava / Pekka Loikkanen 040 847 9685

Toimisto / Jesmiina Loikkanen 040 702 6602 info@kangaslamminauto.fi

Kuljetusasiat & -aikataulut / Tero Martikainen 040 765 3631 teromartikainen.ka@gmail.com

**Koulukuljetuksen pelisäännöt**

Mitä oppilaat voivat tehdä:

* Oppilaat ovat aikataulun mukaan odottamassa sovitussa turvallisessa paikassa.
* Autoa odotetaan tien reunassa tai pysäkillä.
* Autoon ei mennä eikä poistuta liikenteen puolelta.
* Autoon ei mennä rynnäten.
* Oppilaat menevät yhdessä sovitulle paikoilleen.
* Reppuja ei jätetä turvavyötä käytettäessä selkään, vaan ne pidetään joko jaloissa, sylissä tai tavaratilassa.
* Oppilaat eivät riehu ja melua taksissa.
* Autosta poistutaan rauhallisesti eikä unohdeta reppuja tai vaatteita autoon.
* Oppilas ei poistuessaan autosta saa missään tapauksessa lähteä ylittämään tietä kouluauton edestä tai takaa, vaan odottaa, että kouluauto on lähtenyt.
* Pimeän aikaan oppilas käyttää heijastinta.
* Oppilas ilmoittaa, jos hän voi pahoin esimerkiksi kuumuuden tai ahtauden vuoksi.

**OPPILAS TUODAAN TAI HAETAAN OMALLA AUTOLLA**

Kun **oppilas tuodaan kouluun tai haetaan koulusta** omalla autolla, oppilas jätetään ja haetaan koulun **liikuntasalin puoleiseen päätyyn käyttämällä saattoliikennettä varten tehtyä kääntöympyrää.** Parkkipaikan läpi ajaminen ei ole toivottavaa turvallisuussyistä, sillä oppilaiden jalankulku on ohjattu parkkipaikan ohi Juhlatalon puoleisesta päädystä. Parkkipaikan läpi voivat ajaa vain henkilöautoja suuremmat autot esim. linja-autot, jotka eivät mahdu kääntymään kääntöympyrässä.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900378797[1].wmf]()**PYÖRÄILYKYPÄRÄN KÄYTTÖ**

Kuuslahden koulun oppilaat käyttävät koulumatkoillaan asianmukaisesti pyöräilykypärää. Kodit ja koulu valvovat kypärän käyttöä yhteistyössä.

**OPPILAAN OIKEUDET JA VELVOLLISUUDET**

Perusopetuslaissa on säädetty oppilaan oikeuksista. Opetussuunnitelman mukaisen opetuksen ja turvallisen opiskeluympäristön lisäksi oppilaalla on oikeus tukiopetukseen ja oppilashuoltoon. Hänellä tulee olla myös oppimisen edellyttämät työtilat, työvälineet ja oppimateriaalit sekä terveellinen kouluateria.

Oppilaalla on myös velvollisuuksia

* osallistuttava opetukseen
* suoritettava tehtävänsä tunnollisesti
* käyttäydyttävä asiallisesti

**KOULUTARVIKKEET**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\KAFPQ7VV\MC900232723[1].wmf]()Tavallisilla oppitunneilla tarvitaan:

* oppikirjat ja tehtäväkirjat
* vihkot
* kirjoitustarvikkeet: lyijykynä, kumi, viivoitin, teroitin, värikynät …

Liikuntatunneilla:

Sisäliikunnassa:

* vaihdettavat, joustavat sisäliikuntavaatteet (ei farkut tms.)
* tunnille voi ottaa myös sisäkengät (joissakin peleissä).

Ulkoliikunnassa

* Sopivat vaatteet ulkoliikuntaan, myös päähine ja käsineet.
* Liikuntavälineitä lajin mukaan kuten luistimet ja kypärä, sukset jne.

Muista…

* Merkitä kaikkiin välineisiin nimi.
* Viedä kunkin liikuntajakson jälkeen liikuntavälineet kotiin. Esimerkiksi sukset pitää viedä kotiin hiihtojakson loputtua.

**![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\R0GPE4H2\MC900404029[1].wmf]()KÄNNYKÄT JA MUUT OPPILAAN LAITTEET**

Oppilaat voivat käyttää kännykkää koulupäivän aikana opettajan luvalla, jos huoltaja on antanut luvan oman puhelimen käyttöön. Kännykkää voidaan käyttää koulussa oppimista tukevana välineenä. Kännykät ovat koulussa oppilaan omalla vastuulla ja niiden pitää olla suljettuna/äänettömällä repussa tai pulpetissa koulupäivän ajan. Oppilaat voivat soittaa koulun puhelimella tarvittaessa tärkeät puhelut vanhemmilleen.

 Oppilaiden tuomat omat tavarat ja laitteet ovat omistajan vastuulla koulussa.

**OPPILAIDEN YHTEYSTIEDOT**

On tärkeää, että koululla on ajan tasalla olevat oppilaiden yhteystiedot: nimi, osoite, huoltajan nimi ja huoltajan puhelinnumero. Yhteystiedot on kerätty lukuvuoden alkaessa wilmassa täytettävällä oppilasilmoituksella. Mikäli tiedoissa tapahtuu muutoksia, huoltaja pääsee muuttamaan niitä päivittämällä wilmassa olevaa lomaketta. Jos muutatte tietoja kesken lukuvuoden, laittakaa siitä tieto myös opettajalle.

**KIRJASTOKORTIT**

Oppilaiden kirjastokortti on henkilökohtainen. Sitä käytetään vain omien kirjojen lainaamiseen. Mikäli kortti katoaa, oppilas ja koti hankkivat uuden kortin kadonneen tilalle. Kirjastokorttia tarvitaan viikoittain. Jos oppilaalla ei ole kirjastokorttia, voi kirjastoautosta lainata yhden lukukirjan koulussa luettavaksi. Opettajan kortilla lainattua kirjaa ei saa viedä kotiin. Kirjastoauto käy koulullamme edellisten vuosien tapaan perjantaisin 11.15 – 12.00.

**KOULURUOKAILU**

**![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\G7NTI3XV\MC900343399[1].wmf]()**

Kouluruokailu on osa oppilashuoltoa ja koulun kasvatusta sekä opetusta. Ruokailuaika on 10.50-11.20.

**TIETOA KOULURUOKAILUSTA 2023 – 2024**

Kuuslahden koulun lounasateriat ja iltapäiväkerholaisten välipalat toimitetaan Ahmon koulun valmistuskeittiöltä. Ruokapalveluista vastaa Kuuslahden koululla ravitsemistyöntekijä Silja Paananen.

Kouluruokailun tarkoituksena on täyttää yksi kolmasosa koululaisen päivittäisestä energiantarpeesta, sekä opettaa hyviä ruokailutapoja ja terveellisiä elämäntapoja. Noudatamme uusimpia (2017) valtion ravitsemusneuvottelukunnan kouluruokasuosituksia.

Hankinnoissa, raaka-ainevalinnoissa ja ruokalistasuunnittelussa meille on tärkeää kotimaiset ja lähialueen tuotteet sekä kestävän kehityksen mukainen ja ympäristöasiat huomioiva toiminta ruokapalveluissa. Perunat ja sipulit tulevat Siilinjärveltä, marjat lähialueelta sekä leipätuotteita Kiuruvedeltä ja Nurmeksesta. Käyttämämme liha ja maito ovat kotimaisia.

Ravitsemussuosituksen mukainen ateria tulee koostaa ruokasalissa esillä olevan lautasmalli-kuvan mukaisesti. Lautasmallikuvan tarkoitus on ohjata ruokailijaa kokoamaan terveellinen ja tasapainoinen ateriakokonaisuus. Ravintosuosituksen mukainen ateria sisältää monipuolisesti eri aterianosia jokaisella ateriointikerralla. Terveellinen ja ravitseva ateria sisältää aina pääruoan lisäksi tuoreita kasviksia, leipää, levitettä ja ruokajuomaksi mieluiten rasvatonta maitoa tai piimää. Vain syöty ruoka ravitsee. Roskiin päätyvä ruoka nostaa ruokakustannuksia ja kuormittaa ympäristöä tarpeettomasti. Ruokahävikin vähentämiseksi on jokaisen tunnistettava ja kannettava oma vastuunsa.

Valtakunnallisen allergiaohjelman ja linjausten mukaan pyritään välttämään turhia allergiadieettejä. Erityisruokavalioilmoitukset tehdään lukuvuosittain kouluterveydenhoitajan kautta keittiöille. Ruokapalveluhenkilöstön työtä helpottaisi, jos yksilöllistä erikoisruokavaliota (mm. keliakia, maidoton, moniallergia) tarvitseva ruokailija ilmoittaisi poissaolonsa keittiölle ennakoivasti, näin vältymme turhalta aterian valmistukselta.

Ruokalistat löytyvät Siilinjärven kunnan nettisivuilta. Noudatamme kuuden viikon kiertävää ruokalistaa. Toteutamme yhden toiveruokapäivän syys- ja kevätlukukauden aikana sekä joulun ja pääsiäisen aikaan tarjoamme juhla-aterian. Otamme mielellämme vastaan palautetta.

Hyvää alkanutta lukuvuotta kaikille!

Kouluruokailua koskevissa asioissa voitte ottaa yhteyttä suoraan Kuuslahden koulun keittiölle Anna Kuikkaan p. 044 740 1592 tai

Ahmon koulun ruokapalveluesimies Meiju Metsäjokeen p. 044 740 1716

Sirpa Kurki

ruoka- ja puhtauspalvelujohtaja

p. 044 740 1303

**OPPILASHUOLTO**

Oppilashuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Oppilashuollossa tärkeää on varhainen tuki ja ongelmien ehkäisy. Oppilashuoltotyössä keskeistä on monialaisuus.

Oppilashuolto järjestetään yhteistyössä opetustoimen, sosiaalitoimen ja terveystoimen kanssa.

Oppilashuoltoa toteutetaan koko kouluyhteisöä tukevana yhteisöllisenä oppilashuoltona ja yksilökohtaisena oppilashuoltona. Yksilökohtaisella oppilashuollolla tarkoitetaan oppilaalle annettavia kouluterveydenhuollon palveluja, oppilashuollon psykologi- ja kuraattoripalveluja sekä yksittäistä oppilasta koskevaa monialaista oppilashuoltoa. Oppilashuoltoa toteutetaan yhteistyössä oppilaan ja hänen huoltajansa kanssa.

**OPPIMISEN JA KOULUNKÄYNNIN TUKI**

Oppimisen ja koulunkäynnin tuen kolme tasoa ovat yleinen, tehostettu ja erityinen tuki. Tuen tarvetta ja tukimuotoja arvioidaan yhteistyössä opettajien, oppilaan ja huoltajien kanssa. Tukitoimet pyritään aloittamaan mahdollisimman varhain.

**Yleinen tuki** on osa päivittäistä koulutyötä ja sen perustana on jokaisen oppilaan oikeus saada laadukasta opetusta kaikkina koulupäivinä. Tuki on ensisijaisesti omassa luokassa tapahtuvaa ja tukimuotoja ovat mm. tukiopetus, eriyttäminen (materiaalit ja menetelmät), ohjaus, koulunkäynninohjaajan tuki, samanaikaisopetus, joustavat ryhmittelyt sekä osa-aikainen erityisopetus.

**Tehostetun tuen** vaiheeseen siirrytään, kun oppilas tarvitsee säännöllistä ja pitkäaikaista tukea tai samanaikaisesti useita tukimuotoja. Tukimuodot ovat samoja kuin yleisen tuen aikana. Tehostetulla tuella pyritään ehkäisemään ongelmien kasvaminen, monimuotoistuminen ja kasautuminen. Ennen tehostetun tuen alkamista oppilaalle laaditaan pedagoginen arvio ja oppimissuunnitelma yhdessä huoltajien kanssa.

**Erityistä tukea** annetaan oppilaille, joiden kasvun, kehityksen ja oppimisen tavoitteiden saavuttaminen ei toteudu riittävästi muilla tukitoimilla. Ennen erityiseen tukeen siirtymistä laaditaan pedagoginen selvitys, jossa kuvataan oppilaan oppimisen etenemistä sekä tehdään kokonaisarvio oppilaan tarvitsemasta tuesta. Pedagogisen selvityksen pohjalta oppilaalle laaditaan henkilökohtainen opetuksen järjestämistä koskeva suunnitelma (HOJKS).

**OSA-AIKAINEN ERITYISOPETUS**

Erityisopettajan antama opetus on osa-aikaista erityisopetusta. Osa-aikaista erityisopetusta annetaan oppilaille, joilla on esimerkiksi oppimisvaikeuksia, vaikeuksia opiskelutaidoissa, vuorovaikutustaidoissa tai koulunkäynnissä. Osa-aikaisen erityisopetuksen tavoitteena on vahvistaa oppilaan oppimisedellytyksiä sekä ehkäistä oppimisen ja koulunkäynnin vaikeuksien syntyä tai syvenemistä. Osa-aikainen erityisopetus toteutetaan muun opetuksen yhteydessä samanaikaisopetuksena, pienryhmässä tai yksilöllisesti, ja sitä voidaan järjestää kaikilla tuen tasoilla.

Erityisopettaja Tuula Pajula

puh. 044 740 1806

sähköposti: tuula.pajula@siilinjarvi.fi

Kuuslahden koululla maanantaisin

**TUKIOPETUS**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\XUO0QFQY\MC900297541[1].wmf]()

Tukiopetus on eriyttämisen muoto, jolle ovat ominaisia yksilölliset tehtävät, yksilöllinen ajankäyttö ja ohjaus. Tukiopetus on tarkoitettu opinnoissa tilapäisesti, esimerkiksi sairauden vuoksi jälkeen jääneelle oppilaalle. Tukiopetuksen tarpeen toteaa oppilaan opettaja. Tukiopetus järjestetään pääsääntöisesti oppituntien ulkopuolella. Tukipetusta voi antaa myös joku muu kuin oppilaan oma opettaja. Tukiopetuksen järjestämisestä ilmoitetaan oppilaan huoltajalle.

**KOULUKURAATTORI KUUNTELEE, OHJAA JA AUTTAA**

Koulukuraattori on koulun sosiaalityöntekijä ja yksi oppilashuollon toimijoista koululla. Koulukuraattorin työhön kuuluvat yhteisöllinen- ja yksilökohtainen oppilashuoltotyö.

Koulukuraattori auttaa, kun joku asia mietityttää – käyttäytyminen, haasteet vuorovaikutuksessa, huolet tai vaikeudet ihmissuhteissa, sääntöjen rikkominen, runsaat poissaolot, perhetilanteet tai erilaiset muutostilanteet – ratkotaan yhdessä.

Koulukuraattori tapaa oppilaita koululla, keskustelee huoltajien kanssa ja tekee yhteistyötä koulun väen sekä muiden yhteistyötahojen kanssa.

Koulukuraattoriin voi ottaa yhteyttä oppilas itse, huoltajat, koulun henkilökunta sekä muut yhteistyötahot puhelimitse, Wilman kautta tai sähköpostilla.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\KAFPQ7VV\MC900398089[1].wmf]()Kuuslahden koululla koulukuraattori on tavattavissa noin kolmen viikon välein ja tarvittaessa muunakin ajankohtana.

Koulukuraattori Anna-Maria Niskanen

puh. 044 740 1358

sähköposti: anna-maria.niskanen@pshyvinvointialue.fi

**PSYKOLOGIPALVELUT**

Koululla toimivan aluepsykologin työnkuvaan kuuluu lapsen/nuoren kasvun, kehityksen ja oppimisen psykologinen arviointi yhteistyössä vanhempien ja koulun kanssa. Psykologi antaa ohjausta, neuvontaa, lyhyitä tukikäyntijaksoja mm. erilaisiin mielialaan, jaksamiseen ja itsetuntoon liittyvissä asioissa sekä suosittaa tarvittaessa tarkempia tutkimuksia ja tukitoimia. Tuki- ja tutkimuskäyntijaksot suunnitellaan aina yksilöllisesti oppilaan tarpeen mukaan, ja käynnit voidaan toteuttaa joko koululla tai Hyvinvointineuvolassa (os. Isoharjantie 6). Psykologi toimii myös osana koulun yhteisöllistä oppilashuoltoa.

Tällä hetkellä psykologipalveluissa on suurta vajausta, minkä vuoksi kaikille Siilinjärven peruskouluille ei ole nimettynä omaa aluepsykologia. Jokaiselle koululle on nimetty kuitenkin konsultoiva psykologi, johon koulun henkilökunta on tarpeen mukaan yhteydessä. Jos huoltajalla tai oppilaalla tulee tarvetta saada yhteys koulupsykologiin, pitää olla yhteydessä joko omaan opettajaan tai erityisopettajaan. Koulun henkilökunta ohjaa tämän jälkeen huoltajan / oppilaan psykologin avun piiriin.

**KOULUTERVEYDENHUOLTO PALVELEE**

Terveystarkastus / terveystapaaminen järjestetään koululla kerran lukuvuodessa.

THL:n määrittämät laajat terveystarkastukset ovat 1 ja 5 luokalla, jolloin lapsilla on terveydenhoitajan tarkastuksen lisäksi koululääkärin tarkastus. Lääkärintarkastuksiin kutsutaan vanhemmat mukaan. Myös muihin tarkastuksiin vanhemmat ovat tervetulleita mukaan

Koululääkärin henkilöllisyys täsmentyy lukuvuoden aikana.

- Ajanvaraus terveydenhoitajan kautta

- Koululääkärille kuuluvat terveystarkastukset sekä koulunkäyntiin ja oppimiseen liittyvät asiat

- Sairaanhoito omalääkärin vastaanotolla

Terveydenhoitaja Sari Tirkkonen p: 044 748 2559

- Kuuslahden koululla 10.10. alkaen noin kerran kuukaudessa

- Tavattavissa puhelimitse ma - to klo 8 - 9 p. 044 748 2559 sekä sähköpostilla sari.tirkkonen@pshyvinvointialue.fi

- Myös Wilman kautta voi ottaa yhteyttä (10.10. alkaen)

TERVEYSTARKASTUKSET lukuvuonna 2023 - 2024

1. LUOKKA

- Kesällä tehdään kouluun tulevan lapsen terveydenhoitajan terveystarkastus

- Talven aikana koululla lääkärin tarkastus, johon vanhemmat kutsutaan mukaan. lääkärintarkastuksen tukena käytetään THL:n lomakkeita.

2 - 3 LUOKKA

- Terveydenhoitajan tarkastus

- Keskustelua arkirytmistä ja terveystottumuksista

- Kasvu ja kehitys, tarvittaessa näkö, hemoglobiini (lab.lähete), ryhti

4. LUOKKA

- Terveydenhoitajan tarkastus

- Keskustelua arkirytmistä ja terveystottumuksista

- Kasvu, kehitys sekä ryhti

- Tarvittaessa yksilöllisesti jutellaan murrosikäasiat sekä tutkitaan näkö (Hb lab.läheteellä)

5. LUOKKA

- Terveydenhoitajan tarkastus + lääkärintarkastus johon kutsutaan vanhemmat mukaan. Tarkastuksen tukena käytetään THL:n lomakkeita

- Keskustelua arkirytmistä ja terveystottumuksista

- Kasvu ja kehitys, ryhti, verenpaine ja näkö

- Murrosikään liittyvät asiat käydään läpi joko jutellen tai terveydenhoitajan pitämällä oppitunnilla

- HPV-rokotukset

6. LUOKKA

- Kasvu ja kehitys, ryhti, tarvittaessa näkö (Hb lab.lähetteellä)

- HPV-rokotukset jatkuu

- Jutellaan yläkouluun siirtymisestä sekä muutama sana vielä murrosiän kehityksestä ja harrastuksista

****

**Vastaan mielelläni kysymyksiin ja pohdin kanssanne terveyteen liittyviä asioita, saa ottaa yhteyttä!**

**TAPATURMAVAKUUTUKSET**

Kunta on vakuuttanut oppilaat tapaturman varalle. Vakuutus on voimassa kouluaikana, jolloin se kattaa:

* Oppitunnit välitunteineen
* Opetus- ja työsuunnitelmassa määritellyt urheilukilpailut, retket ja opintokäynnit.
* Matkat **suorinta tietä kouluun ja koulusta kotiin.**

Oppilasvakuutuksista on tarkempi tiedote lukuvuositiedotteen liitteenä!

**ILTAPÄIVÄKERHOTOIMINTA**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\2H2IU6EA\MC900429689[1].wmf]()Kunta järjestää koulullamme maksullista iltapäiväkerhotoimintaa 1.-3. –luokkien oppilaille. Kerhotilana toimii vapaana oleva luokka ja liikuntasali. Sään salliessa myös ulkoillaan päivittäin. Ohjaajina toimivat Meri Asikainen (vastuuohjaaja / ma-ti, to-pe) ja Iida Airaksinen (ke). Kerho alkaa heti koulupäivän päätyttyä ja päättyy klo 16.30.

**ESIOPETUS JA PÄIVÄHOITO**

Koulurakennuksessa järjestetään myös esiopetusta ja päivähoitoa. Alkuopetusluokat ja esiopetus tekevät tiivistä yhteistyötä pitämällä esimerkiksi yhteisiä liikunta- ja opetustuokioita. Teemme esiopetuksen ja päivähoidon kanssa yhteistyötä myös erilaisten tapahtumien järjestämisessä.

**OPPILASKUNTA**

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\OXSVDRKY\MC900233161[1].wmf]()Oppilaat kuuluvat koulun jäseninä koulun oppilaskuntaan. Oppilaskunnan hallitukseen valitaan kultakin luokka-asteelta oman luokkansa edustaja. Valinta tehdään tammikuussa ja entinen hallitus jatkaa syyslukukauden. Oppilaskunnan toiminnasta vastaa tänä vuonna Kirsi Tavasti. Oppilaskunta tekee ehdotuksia ja ratkaisee asioita opettajakunnan ja oppilaiden ehdottamiin oppilaita koskeviin (esim. välituntivälineet ja niiden käyttö, ulkoilu- ja toimintapäivät jne.) asioihin. Oppilaskunnan kautta oppilaat pääsevät vaikuttamaan itseään koskeviin asioihin.

![C:\Users\olli.airaksinen\AppData\Local\Microsoft\Windows\Temporary Internet Files\Content.IE5\2H2IU6EA\MC900291908[1].wmf]()**KERHOTOIMINTA**

Koululla pyritään pitämään lukuvuoden kuluessa erilaisia kerhoja (esimerkiksi 4H-kerho, Suomen harrastamisen mallin kerhoja sekä koulun omia kerhoja). Tietoa koulun kerhoista tulee kotiin erillisissä tiedotteissa. Tiedot koulun kerhoista löytyvät myös koulun peda.net -sivuilta. Kerhoja voivat pitää opettajat, ulkopuoliset yhdistykset tai järjestöt sekä vanhemmat.

**KUUSLAHDEN VANHEMPAINYHDISTYS RY**

Kuuslahden vanhempainyhdistys on toiminnallaan tukemassa koulutyötä monin eri tavoin ja edistää koulun, päiväkodin ja kodin välistä yhteistyötä.

Viime vuosien aikana vanhempainyhdistys on järjestänyt koulun sekä päiväkodin juhliin ja tapahtumiin tarjoiluja ja palkintoja sekä lahjoittanut stipendejä koulun kevätjuhlaan. Vanhempainyhdistys järjestää tapahtumia itsenäisesti, koulun ja myös päiväkodin kanssa yhteistyössä toimien ympäri vuoden. Vanhempainyhdistys järjestää myös vuosittain erilaista ohjelmaa lapsen oikeuksien päivän yhteyteen ja keväisin vietetään tutuksi tullutta, koko kylän yhteistä Kuuslahden Kuhinat -tapahtumaa. Tapahtumien avulla sekä syksyisin toteutettavan yhteisen varainhankinnan myynnillä kerätään varoja mm. oppilaiden leirikouluihin sekä retkiin. Varojen avulla toteutetaan myös päiväkodin retkiä.

Yhdistys haluaa profiloitua myös entistä enemmän koko kylän yhdistyksenä, josta hyvänä esimerkkinä on Kuuslahden koulun rannan kunnostamishanke. Hanke toteutettiin Kalakukko ry:ltä saadun Leader -rahoituksen, Siilinjärven kunnan rahoituksen sekä kyläläisten ja aktiivisten vanhempien talkootyön voimin. Uimapaikan lisäksi koulun rantaan rakennettiin pukukopit, kompostikäymälä ja beachvolley -kenttä, grillikatos kunnostettiin ja rantaan tehtiin myös venepaikkoja, jotka ovat lunastettavissa vanhempainyhdistykseltä.

Vanhempainyhdistys on ollut myös mukana Siilinkylien imagoinvestointihankkeessa, jonka tavoitteena on mm. yhtenäistää Siilinjärven ja asuinalueiden kylien ilmettä. Koulun läheisyyteen kevyenliikenteenväylän varrelle on tämän hankkeen myötä ahkerien kyläläisten toimesta pystytetty Kuuslahden kylä- ja ilmoitustaulu, jossa voimme tiedottaa yhteisistä asioista ja näin jatkossa erilaiset infot tavoittavat toivottavasti paremmin myös sen osan kylämme väestöstä, jotka eivät käytä sosiaalista mediaa. Myös kylämme asukkailla on mahdollista hyödyntää ilmoitustaulua ja tiedottaa esimerkiksi oman yrityksensä palveluista.

Yhdistys mahdollistaa Kuuslahden koululaisille sekä päiväkotilaisille oppimisen tueksi monipuolisia retkiä ja tapahtumia ilman vanhempien rahallista panostusta ja siksi onkin tärkeää, että mukana on jatkossakin aktiivisia jäseniä.

Vanhempainyhdistys toivottaa kaikki mukaan toimintaan. Jäseneksi ilmoittautuminen onnistuu lähettämällä sähköpostia kuuslahdenvanhempainyhdistys@gmail.com –osoitteeseen. Liittyminen on maksutonta – ei jäsenmaksua, ei velvoitteita, kaikki mukaan!

Jotta toiminta voi tulevaisuudessa jatkua, on myös yhdistyksen hallitukseen kova tarve aktiivisista, uusista jäsenistä. Jos haluat olla mukana kehittämässä koulun, päiväkodin ja kodin välistä yhteistyötä sekä edistää koko kylän yhteisöllisyyttä, ota rohkeasti yhteyttä! Hallituksen jäsenet tekevät tätä työtä täysin vapaaehtoisesti ja olemme kiitollisia myös kaikesta saatavilla olevasta talkooavusta. Mikäli olet käytettävissä esim. tapahtumien aikaan, voit ilmoittautua myös talkoolaiseksi. Löydät vanhempainyhdistyksen myös Facebookista, voit ottaa yhteyttä myös sitä kautta.

**Kaikille avoin liikuntavuoro Kuuslahden koulun salissa**

Kuuslahden vanhempainyhdistys on varannut koulun liikuntasaliin avoimen vuoron, jonne lapset perheineen ovat tervetulleita!

* Torstaisin perheiden yhteinen liikuntavuoro klo 17-19
* klo 17-18 alle kouluikäiset lapset vanhempineen
* klo 18-19 kouluikäiset lapset vanhempineen
* Mikäli perheissä on monen ikäisiä lapsia, voi liikuntavuoroon osallistua koko perhe, mutta huomioithan pienemmät lapset liikuntavuoron aikana.
* Liikuntavuoroilla ei ole ohjattua toimintaa, kaikki lapset tulevat salivuorolle aikuisen seurassa.
* Koulun liikuntavälinevarasto on käytettävissä, ethän lukitse välinevaraston ovea ja huolehdithan tavarat siististi oikeille paikoilleen lopetettuasi.
* Ovet aukeavat 15 minuuttia ennen vuoron alkua.
* Koulun sisäpihalla autolla ajaminen ja pysäköinti on kielletty. Jätäthän autosi viralliselle parkkialueelle.
* Huolehdithan hyvästä käsihygieniasta ja tulet vuorolle vain täysin terveenä.
* Vuoroihin ei tarvitse ilmoittautua.

Tervetuloa mukaan!

Kuuslahden vanhempainyhdistys

Käyttäytymisen arviointikriteerit: Siilinjärven perusopetuksen opetussuunnitelma

|  |  |  |
| --- | --- | --- |
| nro |   | Oppilas: |
| 10 | erinomainen | * Noudattaa koulun järjestyssääntöjä, ohjeita ja hyviä tapoja.
* Ansaitsee käytöksellään kouluyhteisön luottamuksen.
* Käyttäytyminen ja asenne koulutyöhön ovat moitteettomia.
* Toimii rakentavasti oman ryhmänsä ja kouluyhteisön parhaaksi erilaisissa tilanteissa.
* On oma-aloitteinen yhteisten asioiden hoitamisessa.
* Tunnetaituri ja tsemppari, joka omaa erinomaiset tunnetaidot.
 |
| 9 | kiitettävä | * Noudattaa koulun järjestyssääntöjä, ohjeita ja hyviä tapoja.
* Kantaa vastuuta kouluympäristöstä.
* Toimii myönteisesti, aktiivisesti ja yhteistyökykyisesti.
* Omaa hyvät tunnetaidot
 |
| 8 | hyvä | * Noudattaa yleensä koulun järjestyssääntöjä, ohjeita ja hyviä tapoja.
* Käyttäytyy asiallisesti ja tilanteeseen sopivalla tavalla.
* Ymmärtää vastuunsa kouluympäristöstään.
* Ottaa huomioon muut
 |
| 7 | tyydyttävä | * Tuntee koulun järjestyssäännöt ja muut koulun liittyvät ohjeet, mutta ei aina noudata niitä. Käytöshäiriöitä silloin tällöin.
* Noudattaa hyviä tapoja vaihtelevasti eikä aina ota muita huomioon.
* Ymmärtää vastuunsa kouluympäristöstään, mutta ei aina toimi sen mukaan.
* Mahdollisia yhteydenottoja huoltajiin ja muita seuraamuksia huonosta käyttäytymisestä (esim. nuhtelu, kasvatuskeskustelu, jälki-istunto, luokasta poistaminen).
 |
| 6 | kohtalainen | * Rikkoo toistuvasti koulun järjestyssääntöjä ja muita kouluun liittyviä ohjeita. Usein käytöshäiriöitä.
* Noudattaa hyviä tapoja puutteellisesti ja suhtautuu muihin välinpitämättömästi.
* Vastuu kouluympäristöstä on puutteellista.
* Toimii epärehellisesti.
* Usein yhteydenottoja huoltajiin ja muita seuraamuksia huonosta käyttäytymisestä (esim. nuhtelu, kasvatuskeskustelu, jälki-istunto, luokasta poistaminen).
 |
| 5 | välttävä | * Ei noudata koulun järjestyssääntöjä ja muita kouluun liittyviä ohjeita. Jatkuvasti käytöshäiriöitä.
* Toimii välinpitämättömästi muita kohtaan.
* Vastuu kouluympäristöstä on olematonta.
* Toimii epärehellisesti.
* Tarvitsee erityisiä seuraamuksia opiskelun turvaamiseksi.
* Yhteydenottoja huoltajiin ja seuraamuksia huonosta käytöksestä jatkuvasti.
 |
| 4 | heikko | * Käyttäytyy ja toimii täysin sopimattomasti ja vastuuttomasti kouluyhteisössä.
* Tarvitsee erityisiä seuraamuksia opiskelun turvaamiseksi.
* Yhteydenottoja huoltajiin ja seuraamuksia huonosta käytöksestä jatkuvasti.
 |

Liitteet oppilaiden huoltajille

**KOULUMATKOJEN KORVAAMINEN JA JÄRJESTÄMINEN PERUSKOULUSSA**

Koulumatkojen korvaamisessa ja järjestämisessä noudatetaan perusopetuslakia, kunnanvaltuuston päätöstä, kunnan hallintosääntöä ja sivistyslautakunnan hyväksymiä periaatteita. Oppilaan koulumatkat **korvataan** **siihen kouluun, jonka koulunkäyntialueella hän asuu** tai muuhun kunnan osoittamaan opiskelun vaatimaan kouluun, mikäli:

**1. Oppilaan koulumatka on yli 3 km (1-2 -luokat) tai yli 5 km (3-10 -luokat)**

Koulumatka mitataan lyhintä jalankulkukelpoista väylää pitkin kotiportilta koulun portille.

**2. Oppilaan** **koulumatka on vaarallinen**

Perusteena sivistyslautakunnan päätös vaarallisista koulumatkoista sekä liikenne- ja tiestötietoihin perustuva laskennallinen arvio maanteiden vaarallisuudesta jalan tai pyörällä kulkeville koululaisille (Koululiitu).

**3. Oppilaan** **koulumatka on vaikea tai rasittava**

Perusteena huoltajan toimittama alkuperäinen lääkärintodistus, jossa on

- yksiselitteisesti todettu kuljetuksen tarpeellisuus

- mainittu, jos oppilas ei voi käyttää linja-autoa

- mainittu aika, jona kuljetus tarvitaan.

Koulukuljetusta matkan pituuden perusteella ei tarvitse hakea (kohta 1).

**Muissa tapauksissa** (kohdat 2 ja 3) **koulukuljetus myönnetään vain hakemuksesta.** Hakemuslomakkeita saa kouluilta/koulutoimistosta/netistä.

Jos oppilas huoltajan aloitteesta käy muuta kuin oman koulunkäyntialueensa koulua, huoltaja vastaa koulukuljetuksesta, myös vapaa-ajan tapaturmista aiheutuvista koulukuljetuksista.

Yhteishuoltajuudessa oleville oppilaille koulumatkat korvataan edellä mainituin perustein oman koulunkäyntialueensa kouluun siitä osoitteesta, jossa oppilas on väestörekisterin mukaan kirjoilla.

Koulukuljetukset hoidetaan pääsääntöisesti linjaliikenteessä. Ellei linjaliikennettä ole, kuljetus järjestetään tilausvuorolla/taksilla tai huoltajalle maksetaan saattoavustusta. Kuljetusten yhdistelyjen vuoksi oppilas voi joutua odottamaan koululla kuljetusta tunnin tai lähtemään aamuisin tuntia aikaisemmin. Oppilaan koulumatkaan voi sisältyä myös itse kuljettava matka linja-autopysäkille tai taksireitin varteen, enintään 3 km.

Huoltajien tehtävänä on huolehtia lapsen saattamisesta kunnan järjestämään kuljetukseen sekä tukea lapsen kodin ulkopuolella tapahtuvaan liikkumiseen liittyvää itsenäistymistä.

Päivittäiseen koulumatkaan käytettävä aika odotuksineen voi olla

- vuosiluokilla 1 - 6 2,5 tuntia

- vuosiluokilla 7 - 10 3 tuntia

Jos taksia/tilausliikennettä käyttävä oppilas sairauden tai muun syyn takia ei tarvitse kuljetusta, on huoltajan ilmoitettava siitä ensisijaisesti suoraan liikennöitsijälle, koululle tai koulutoimistoon. Perumatta jätetyn kuljetuksen kustannus voidaan periä huoltajalta.

Kuljetusjärjestelyistä huolehditaan koulutoimistossa, puh. 044 740 1307.

 SivLtk 18.6.2019 § 41

**PERUSKOULUN KOULUKULJETUKSEN PERUSTEET JA OHJEET**

**LAIT JA PÄÄTÖKSET**

**Perusopetuslaki § 32 *I* koulumatkat**

Jos perusopetusta tai lisäopetusta saavan oppilaan koulumatka on viittä kilometriä pitempi, oppilaalla on oikeus maksuttomaan kuljetukseen. Jos esiopetusta saavan oppilaan matka kotoa esiopetukseen tai lasten päivähoidosta annetussa laissa tarkoitetusta päivähoidosta esiopetukseen on viittä kilometriä pitempi, oppilaalla on vastaavasti oikeus maksuttomaan kuljetukseen kotoa suoraan esiopetukseen tai päivähoidosta esiopetukseen ja esiopetuksesta kotiin tai päivähoitoon. Perusopetusta, lisäopetusta tai esiopetusta saavalla oppilaalla on oikeus maksuttomaan kuljetukseen myös silloin, kun edellä tarkoitettu matka oppilaan ikä ja muut olosuhteet huomioon ottaen muodostuu oppilaalle liian vaikeaksi, rasittavaksi tai vaaralliseksi. Maksuttoman kuljetuksen vaihtoehtona on oppilaan kuljettamista tai saattamista varten myönnettävä riittävä avustus.

Edellä 1 momentin mukaisesti järjestettävä oppilaan päivittäinen koulumatka odotuksineen saa kestää enintään kaksi ja puoli tuntia. Jos oppilas lukuvuoden alkaessa on täyttänyt 13 vuotta, saa koulumatka kestää enintään 3 tuntia.

Jos oppilas otetaan muuhun kuin 6 §:n 2 momentissa tarkoitettuun kouluun tai opetuksen järjestämispaikkaan, oppilaaksi ottamisen edellytykseksi voidaan asettaa, että huoltaja vastaa oppilaan kuljettamisesta tai saattamisesta aiheutuvista kustannuksista.

Kuljetusta odottavalle oppilaalle on järjestettävä mahdollisuus ohjattuun toimintaan.

**Perusopetuslaki § 6 *I* Oppilaan koulupaikan määräytyminen**

Opetus tulee kunnassa järjestää siten, että oppilaiden matkat ovat asutuksen, koulujen ja muiden opetuksen järjestämispaikkojen sijainti sekä liikenneyhteydet huomioon ottaen mahdollisimman turvallisia ja lyhyitä. Esiopetusta järjestettäessä tulee lisäksi ottaa huomioon, että opetukseen osallistuvilla lapsilla on mahdollisuus käyttää päivähoitopalveluita.

Kunta osoittaa oppivelvolliselle ja muulle tässä laissa tarkoitettua opetusta saavalle 1 momentin mukaisen lähikoulun tai muun soveltuvan paikan, jossa tämän lain 4 §:n 1 ja 2 momentin mukaisesti annetaan opetusta sellaisella oppilaan omalla kielellä, jolla kunta on velvollinen opetusta järjestämään. Esi-opetusta saavalle oppilaalle voidaan opetuksen järjestämispaikaksi osoittaa myös vastaavat edellytyksen täyttävä 4 §:n 1 momentissa tarkoitettu päivähoitopaikka tai muu soveltuva esiopetuksen järjestämispaikka. Kunta voi perus-tellusta opetuksen järjestämiseen liittyvästä syystä opetuskieltä muuttamatta vaihtaa opetuksen järjestämispaikkaa. 2

**Perusopetuslaki § 28 *I* Koulutuspaikka**

Perusopetuksessa oppilaalla on oikeus käydä 6 §:n 2 momentissa tarkoitettua koulua. Oppivelvollinen voi pyrkiä oppilaaksi myös muuhun kuin 1 momentissa tarkoitettuun kouluun.

**Päätökset** Kunnanvaltuusto 28.11.1988 / § 132

Koulukuljetus myönnetään kaikille siilinjärveläisille 1.-2. luokan oppilaille joiden koulumatkan pituus on yli kolme kilometriä.

Siilinjärven kunnan hallintosääntö 24.9.2018 / § 20

- § 24 Sivistyslautakunnan toimivalta kohta 6: Oppilaskuljetusten periaatteista päättäminen

- § 25 Opetuspalveluiden palvelusuunnittelijan toimivalta kohta 1: Esi- ja perusopetuksen koulukuljetusten järjestämisestä ja koulumatkoista aiheutuvien kustannusten korvaamisesta päättäminen lautakunnan määrittelemien peri-aatteiden mukaisesti.

**OHJEISTO**

**Oikeutus koulukuljetukseen**

Ohjeistus koskee peruskoulun oppilaiden kuljetusta. Kuljetusetuuden edellytyksenä on, että oppilas käy kunnan osoittamaa lähikoulua, jonka alueella hän väestörekisterin tietojen mukaan asuu tai poikkeuksellisesti jotain muuta kunnan osoittamaa koulua. Lähikouluksi voidaan katsoa muu lähin tarkoituksen-mukainen koulu, jossa oppilas voi jatkaa aikaisemmin opiskelemaansa ensimmäisen vieraan kielen tai toisen kotimaisen kielen opiskelua tai joka on oppilaan terveydentilaan liittyvän syyn takia hänelle sovelias.

Jos oppilas käy muuta kuin koulunkäyntialueensa koulua, huoltaja vastaa koulukuljetuksesta tai saattamisesta aiheutuvista kustannuksista.

Jos oppilas esim. yhteishuoltajuuden vuoksi asuu useammassa osoitteessa, päätöksen perusteena käytetään silloinkin vain väestörekisterin ilmoittamaa osoitetta ja koulumatkat korvataan edellä mainituin perustein.

Jos oppilas muuttaa kesken lukukauden toiselle koulunkäyntialueelle ja jatkaa luvan saatuaan entisessä koulussa, huoltaja vastaa kuljetuskustannuksista.

Jos Siilinjärvellä ei järjestetä lisäopetusta, voivat opiskelijat hakea korvausta koulumatkoista Siilinjärven naapurikuntiin (Kuopio ja Lapinlahti). Hakemuksen liitteeksi on toimitettava osanottotodistus. Koulumatkat korvataan halvimman kulkuneuvon mukaisesti kuitteja vastaan.

Maahanmuuttajaoppilaille, jotka on ohjattu opiskelemaan Kuopiossa, koulumatkat korvataan halvimman kulkuneuvon mukaisesti kuitteja vastaan kunnes heillä on valmius siirtyä oman koulunkäyntialueensa kouluun.

**Matkan perusteella**

Oppilaan koulumatka on yli 3 km (1-2 luokat) ja yli 5 km (3-10 luokat).

Koulumatkalla tarkoitetaan kodin ja koulun välistä matkaa, joka mitataan kotiportilta koulun portille lyhyintä jalankulkukelpoista tietä pitkin. 3

Koulukuljetus myönnetään ilman hakemusta koulun antamien tietojen perusteella.

Tarvittaessa koulutoimisto suorittaa matkan tarkistusmittauksen.

**Muun syyn takia**

Koulumatka on oppilaalle vaikea, rasittava tai vaarallinen.

Kuljetus myönnetään vain hakemuksen perusteella.

- Jos koulukuljetusta haetaan matkan vaikeuden tai rasittavuuden vuoksi, huoltaja toimittaa hakemuksensa tueksi riittävän selvityksen asiasta (psykologin tai lääkärin lausunto), josta selviää koulukuljetuksen välttämättömyys ja kulkuneuvo, jos se on muu kuin linja-auto.

- Matkojen vaarallisuudesta on sivistyslautakunnan päätös.

Koulumatkan vaarallisuutta arvioitaessa huomioidaan seuraavia tekijöitä:

- tien toiminnallinen luokka ja kunnossapitoluokka

- liikennemäärä (TVL)

- raskaiden ajoneuvojen osuus (%)

- nopeusrajoitus

- tienleveys ja

- piennarleveys sekä

- onko kevyen liikenteen väylää

- oppilaan ikä

- muut olosuhteet

Jos liikenneolosuhteiden muutoksen tai jonkin muun syyn vuoksi kuljetuksen peruste poistuu, siitä ilmoitetaan huoltajalle.

**Koulukuljetuksesta päättäminen**

Kunnan hallintosäännön mukaan sivistyslautakunta päättää oppilaskuljetusten periaatteet.

**Päätöksestä tiedottaminen**

Koulukuljetuspäätöksestä tiedotetaan hakijalle, asianomaiselle koululle ja liikennöitsijälle. Tiedottamisen hoitaa koulutoimisto.

**Kuljetuksen järjestäminen**

Koulukuljetuksen järjestämisessä noudatettavia periaatteita ovat tasapuolisuus, turvallisuus, tarkoituksenmukaisuus ja taloudellisuus.

Pääsääntöisesti koulukuljetuksissa käytetään aikatauluiltaan sopivaa linjaliikennettä.

Tilausliikennettä (linja-autoa tai taksia) käytetään tai vanhemmille maksetaan saattoavustusta, jos

- linjaliikenne puuttuu tai sen reitit ja aikataulut ovat koulukuljetukseen soveltumattomat

- oppilas ei terveydellisistä syistä pysty käyttämään linjaliikennettä.

Oppilaan itse kuljettava matka linja-autopysäkille/sovitulle pysähtymispaikalle tai taksireitin varteen voi olla enintään kolme kilometriä, ellei päivittäinen koulumatkaan käytettävä aika ylity tai oppilaan terveydentila muuta vaadi tai tietä ole todettu vaaralliseksi.

Kuljetusten yhdistelyjen vuoksi oppilas voi joutua lähtemään aamuisin tuntia aikaisemmin tai odottamaan koululla kuljetusta tunnin. Kuljetusta odottaville oppilaille koulu järjestää ohjattua toimintaa. Ohjaajana voi toimia koulunkäynninohjaaja.

Jos taksia/tilausliikennettä käyttävä oppilas sairauden tai muun syyn takia ei tilapäisesti tarvitse kuljetusta, on huoltajan ilmoitettava siitä ensisijaisesti suoraan liikennöitsijälle, koululle tai koulutoimistoon.

Aiheeton/perumatta jätetty kuljetus peritään joko huoltajalta tai koulun määrärahoista riippuen siitä, kumpi on laiminlyönyt perumisen.

**Koulumatkakorttien väärinkäyttö tai rikkominen**

Jos oppilas rikkoo, kadottaa tai jättää palauttamatta koulumatkakortin, siitä peritään korttimaksu.

Jos oppilas väärinkäyttää koulumatkakorttia, oppilaalta voidaan ottaa matkakortti pois, jolloin huoltajat hoitavat koulukuljetuksen ja matkat korvataan tositteita vastaan halvimman kulkuneuvon mukaan.

**Tapaturman/sairauden perusteella järjestettävät määräaikaiset kuljetukset**

Kesken koulupäivän sattuneissa **sairaustapauksissa** kuljetuksen maksaa oppilaan huoltaja.

Määräaikainen kuljetus järjestetään, kun huoltaja toimittaa koulutoimistoon/koululle alkuperäisen lääkärintodistuksen, jossa on

- yksiselitteisesti todettu kuljetuksen tarpeellisuus

- mainittu, jos oppilas ei voi käyttää linja-autoa

- mainittu aika, jona kuljetus tarvitaan.

Kuljetusta järjestettäessä selvitetään voiko oppilaan huoltaja itse hoitaa kuljetuksen. Huoltajalle maksetaan tällöin saattoavustusta syntyneistä ylimääräisistä kustannuksista oman auton käytön/linja-autotaksan mukaan tapauksesta riippuen.

Jos oppilas käy muuta kuin kunnan osoittamaa koulua, saa oppilas koulukuljetuksen vain, mikäli kyseessä on **koulutapaturma**.

**TILAPÄISET KOULUKULJETUKSET LÄÄKÄRINTODISTUKSEN PERUSTEELLA**

**Kuljetuksen edellytykset**

Määräaikainen kuljetus järjestetään, kun huoltaja toimittaa koulutoimistoon/koululle alkuperäisen lääkärintodistuksen, jossa on

- yksiselitteisesti todettu kuljetuksen tarpeellisuus

- mainittu, jos oppilas ei voi käyttää linja-autoa

- mainittu aika, jona kuljetus tarvitaan.

**Kuljetuksen järjestelyt**

1. Oppilas käy lähikoulua (= oman koulunkäyntialueen koulu tai muu kunnan osoittama koulu)

- Huoltaja ottaa yhteyttä koululle/koulutoimistoon. Jos kuljetustarve jatkuu vielä lääkärintodistuksessa mainitun ajan jälkeen, huoltaja toimittaa uuden todistuksen.

- Kuljetusjärjestelyt hoidetaan koulutoimistossa. Kuljetusta järjestettäessä selvitetään voiko oppilaan huoltaja itse hoitaa kuljetuksen. Huoltajalle maksetaan tällöin saattoavustusta syntyneistä ylimääräisistä kustannuksista oman auton käytön/linja-autotaksan mukaan tapauksesta riippuen.

- Jos oppilas ei tarvitse kuljetusta jonakin päivänä tai koko lääkärintodistuksessa mainituksi ajaksi, huoltaja peruu kuljetuksen. Aiheeton/perumatta jätetty kuljetus voidaan periä huoltajalta.

2. Oppilas käy muuta kuin lähikoulua

- oppilas saa koulukuljetuksen vain mikäli kyseessä on koulutapaturma.

 Kesken koulupäivän sattuneissa sairaustapauksissa kuljetuksen maksaa oppilaan huoltaja.

**Lisätietoja** Koulutoimisto, puh. 044 740 1307.

**KOULUTAPATURMAT**

Siilinjärven kunta on vakuuttanut (vakuutusyhtiö Protector Vakuutus) kaikki peruskoulun ja lukion oppilaat vapaaehtoisella tapaturmavakuutuksella.

***Tapaturma on äkillinen, ulkoinen ja ruumiinvamman aiheuttama tapahtuma, joka sattuu vakuutetun tahtomatta.***

**Voimassa** Koululaisvakuutus on voimassa varsinaisella kouluajalla, ip-kerhossa, työsuunnitelman mukaisten koti- ja ulkomaisten luokkaretkien ja leirikoulujen aikana, koulumatkalla suorinta tietä kouluun ja koulusta.

Työharjoittelussa olevalle oppilaalle sattuneet tapaturmavahingot hoidetaan lakisääteisestä tapaturmavakuutuksesta kuten työtapaturmat. Vakuutus koskee vain tapaturmia, ei sairaustapauksia.

Koulun ulkopuolelle suuntautuville leirikouluille ym. voidaan koululla lisäksi ottaa matkavakuutus.

**Tapaturman sattuessa** Terveydenhoito tapaturman sattuessa tapahtuu ensisijaisesti julkisten terveydenhoitopalvelujen kautta.

**Hoitotie:** **terveydenhoitaja (jos on koululla) / terveyskeskus / Kys**

Terveyskeskuksessa/sairaalassa on ilmoittautumisen yhteydessä aina kerrottava, että kyseessä on koulutapaturma. Tällöin mahdolliset poliklinikka- ym. julkisen sektorin laskut ohjautuvat suoraan Siilinjärven kunnalle. Mikäli lasku kuitenkin tulee huoltajalle, sen voi toimittaa koulutoimistoon.

**Tapaturmailmoitus ja korvausten hakeminen**

Opettaja, jonka tunnilla/välituntivalvonnassa tapaturma sattui, ohjaa oppilaan hoitoon ja ilmoittaa tapaturmasta rehtorille / kansliaan.

Tapaturmailmoituslomakkeen käsittelyvaiheet:

* Koululla täytetään tapaturmailmoitus suoraan vakuutusyhtiölle internetin kautta.
* Koulutoimisto tulostaa ja arkistoi tapaturmailmoitukset
* Mikäli huoltajalle aiheutuu tapaturmasta kustannuksia, tulee niistä täyttää laskulomake (liitteenä). Huoltaja toimittaa itse maksamansa laskut liitteineen (esim. apteekin maksukuitit) joko koululle / koulutoimistoon (Harjamäenraitti 8) tai sähköisenä koulutapaturmat@siilinjarvi.fi
* Koulutoimisto tekee korvaushakemuksen vakuutusyhtiöön
* Vakuutusyhtiö maksaa korvaukset suoraan huoltajan tilille. Vakuutusyhtiö pyytää mahdolliset lisäselvitykset huoltajalta.

**Korvataan**

Vakuutuksesta korvataan tapaturmavamman hoitokulut, lääkärinpalkkiot, lääkärin määräämät tutkimukset ja lääkkeet sekä matkakulut hoidon saamiseksi.

Magneettikuvausta, tähystystä, leikkausta yms. toimenpiteistä tarvitaan aina maksusitoumus. Hoitava lääkäri tekee pyynnön maksusitoumuksesta vakuutusyhtiölle.

Fysikaalinen hoito matkakorvauksineen korvataan tapaturman aiheuttaman leikkauksen tai kipsauksen tai muun vastaavan jälkeiseen kuntoutukseen lääkärin määräyksellä enintään kymmeneltä hoitokerralta. Vakuutus korvaa matkakuluja 0,25 €/km, kun vahingoittunut on auton kyydissä.

Tapaturman yhteydessä rikkoutuneet silmälasit korvataan, mikäli tapaturma on vaatinut lääkärinhoitoa. Silmälasien korjaus tai entistä vastaavien hankinta, jos korjaaminen on mahdotonta (optikon lausunnon mukaan), on tehtävä viimeistään kahden kuukauden kuluttua tapaturmasta.

Muita aineellisia vahinkoja (vaatteet, polkupyörä tms.) ei korvata. Vakuutus korvaa hoitokuluja (ei omavastuuta) enintään 10.000 euroon saakka.

**Liikenneonnettomuus** Jos oppilaalle sattuu liikenneonnettomuus koulumatkalla, korvataan

 sairaanhoitokulut moottoriajoneuvon liikennevakuutuksesta.

**Lisätietoja** Tiedustelut koulutoimistosta, puh. 044 740 1304.